CELEX: 52019DP0094
Language: fi
Date: 2019-12-17 00:00:00
Title: Euroopan parlamentin päätös 17. joulukuuta 2019 neuvoston suosituksesta Euroopan keskuspankin johtokunnan jäsenen nimittämisestä (13651/2019 – C9-0173/2019 – 2019/0818(NLE))

29.6.2021   
            
            
               FI
            
            
               Euroopan unionin virallinen lehti
            
            
               C 255/101
            
         
      P9_TA(2019)0094
      Euroopan keskuspankin johtokunnan jäsenen nimittäminen
      Euroopan parlamentin päätös 17. joulukuuta 2019 neuvoston suosituksesta Euroopan keskuspankin johtokunnan jäsenen nimittämisestä (13651/2019 – C9-0173/2019 – 2019/0818(NLE))
      (Kuuleminen)
      (2021/C 255/25)
      
         Euroopan parlamentti, joka
      
      
                  —
               
               
                  ottaa huomioon 8. marraskuuta 2019 päivätyn neuvoston suosituksen (13651/2019) (1),
               
            
                  —
               
               
                  ottaa huomioon Euroopan unionin toiminnasta tehdyn sopimuksen 283 artiklan 2 kohdan toisen alakohdan, jonka mukaisesti Eurooppa-neuvosto on kuullut parlamenttia (C9-0173/2019),
               
            
                  —
               
               
                  ottaa huomioon 14. maaliskuuta 2019 antamansa päätöslauselman sukupuolten tasa-arvosta nimettäessä ehdokkaita talous- ja rahapolitiikkaa koskeviin EU-tehtäviin (2),
               
            
                  —
               
               
                  ottaa huomioon työjärjestyksen 130 artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A9-0046/2019),
               
            
                  A.
               
               
                  ottaa huomioon, että Eurooppa-neuvosto kuuli 14. marraskuuta 2019 päivätyllä kirjeellä Euroopan parlamenttia Isabel Schnabelin nimittämisestä Euroopan keskuspankin johtokunnan jäseneksi kahdeksan vuoden pituiseksi toimikaudeksi 1. tammikuuta 2020 alkaen;
               
            
                  B.
               
               
                  ottaa huomioon, että talous- ja raha-asioiden valiokunta arvioi ehdokkaan pätevyyttä ja etenkin Euroopan unionin toiminnasta tehdyn sopimuksen 283 artiklan 2 kohdassa vahvistettujen edellytysten ja 130 artiklassa asetetun EKP:n täydellisen riippumattomuuden vaatimuksen täyttymistä; ottaa huomioon, että arviointia varten valiokunta sai ehdokkaalta ansioluettelon sekä vastaukset hänelle toimitettuun kysymyslomakkeeseen;
               
            
                  C.
               
               
                  ottaa huomioon, että tämän jälkeen valiokunta järjesti 3. joulukuuta 2019 kuulemisen, jossa ehdokas antoi lausuman ja vastasi valiokunnan jäsenten esittämiin kysymyksiin;
               
            
                  D.
               
               
                  ottaa huomioon, että Euroopan keskuspankin neuvoston muodostavat Euroopan keskuspankin johtokunnan jäsenet sekä niiden yhdeksäntoista jäsenvaltion kansallisten keskuspankkien pääjohtajat, joiden rahayksikkö on euro; ottaa huomioon, että tällä hetkellä kaikki kansallisten keskuspankkien pääjohtajat ovat miehiä;
               
            
                  E.
               
               
                  ottaa huomioon, että parlamentti on toistuvasti ilmaissut tyytymättömyytensä Euroopan keskuspankin johtokunnan jäsenten nimitysmenettelyyn ja kehottanut parantamaan tähän liittyviä menettelyjä; ottaa huomioon, että parlamentti on pyytänyt saavansa ajoissa vähintään kaksi nimeä sisältävän ehdokasluettelon, jossa sukupuolet ovat tasapuolisesti edustettuina;
               
            
                  F.
               
               
                  ottaa huomioon, että parlamentti antoi 17. syyskuuta 2019 myönteisen lausunnon neuvoston suosituksesta nimittää Christine Lagarde Euroopan keskuspankin johtokunnan ensimmäiseksi naispuoliseksi puheenjohtajaksi;
               
            
                  G.
               
               
                  ottaa huomioon, että naiset ovat edelleen aliedustettuina Euroopan keskuspankin neuvostossa; ottaa huomioon, että parlamentti pitää valitettavana, että jäsenvaltiot eivät ole suhtautuneet tähän pyyntöön vakavasti, ja kehottaa jäsenvaltioiden ja EU:n toimielimiä pyrkimään aktiivisesti sukupuolten tasapuoliseen edustukseen seuraavissa nimityksissä;
               
            
                  H.
               
               
                  katsoo, että kaikkien EU:n ja kansallisten toimielinten ja elinten olisi toteutettava konkreettisia toimenpiteitä sukupuolten tasapuolisen edustuksen varmistamiseksi;
               
            
               
                  1.
               
               
                  antaa myönteisen lausunnon neuvoston suosituksesta nimittää Isabel Schnabel Euroopan keskuspankin johtokunnan jäseneksi;
               
            
               
                  2.
               
               
                  kehottaa puhemiestä välittämään tämän päätöksen Eurooppa-neuvostolle, neuvostolle ja jäsenvaltioiden hallituksille.
               
            
         (1)  Ei vielä julkaistu virallisessa lehdessä.
      
         (2)  Hyväksytyt tekstit, P8_TA(2019)0211.